Aalborg Stiftstidende, 1846-10-27
"Loll. F. Av." skriver fra Nykjøbing under 19de ds. Følgende: "Jmorgen begynder her Stændervalget for de mindre Landeiendomsbesiddere paa Falster. Det er os bekjendt, at Fleertallet af Vælgerne, ved Efterretningen om at Kammerraad Drewsens Helbredstilstand igien var bedre, havde glædet sig ved Haabet om i de følgende 6 Aar atter at skulde repræsenteres af denne Bondestandens kundskabsrige, nidkjære og uforfærdede Talsmand; men i et Brev til en herværende Ven har han paa det Bestemteste frabedet sig Gjenvalg og bedet dem, der havde tiltænkt ham deres Stemmer, ikke at spilde dem ved at lade dem falde paa ham. Falsters mindre Landeiendomsbesiddere have vistnok al Grund til at være tilfredse med den hidtilværende Suppleant Peder Steffensen, der gav Møde i sidste Stænderforsamling og stedse viste sig som en frisindet Bondeven; men da han selv anseer det for særdeles vigtigt, at en Mand, som har Ordet mere i sin Magt, kunde blive Deputeret, have flere Vælgere aftalt, foruden paa P. Steffensen at stemme paa Capitain Jespersen til Grønnebjergaard pr. Holbek, en Mand, som med videnskabelig Dannelse forener nøie Kjendskab til Bondestandens Forfatning, og i forskjellige Stillinger – som Amtsraadsmedlem, Formand for Holbek Amts-Landcommunalforening ofv. - stedse har viist sig som en ufortrøden Forsvarer af enhver lovlig Frihed. Cap. Jespersen er Broder til den dygtige viborgske Deputerede, Procurator Jespersen. Hans Gaard har ufrit Hartkorn, og han har saaledes Leilighed til at kjende de paa dette hvilende Byrder."J det næste Nr. tilføies: "Endskjøndt de Vælgere, som havde forenet sig om at stemme paa Capitain Jespersen, forStørstedelen ere fra de Sogne, som skulle møde de to sidste Dage, var dog en stor Deel af dem, der indfandt sig til Valget den første Dag, tilbøielige til ligeledes at give denne Mand deres Stemmer, men da de bleve underrettede om, at Hr. Jespersen uden Tvivl vilde blive valgt i et Distriet i Sjælland, hvor det kan blive meere vanskeligt at finde en Mand, til hvem Bondestanden med fuldkommen Tillid kan betroe Varetagelsen af sit Tarv, besluttede de hellere at overdrage de Stemmer, som vare ham tiltænkte, til Hr. Dreier paa Glostrup i Lolland (16de Valgdistrict, der ved sin Virksomhed i den lollandske Landboforening og ved andre Leiligheder er bekjendt som en aldeles uafhængig og frisindet Mand, der baade har Evne og Villie til at føre Ordet for Fremskridt og Reform, og af hvem de mindre Landeiendomsbesiddere med Glæde og Tillid kunne lade sig repræsentere i Folkergadet. At Hensyn til disse Egenskaber næsten udelukkende har ledet Vælgerne, fremgaaer tydelig af Stemmegivningen i disse Dage, da de fleste Stemmer faldt paa Følgende: Proprietair Lange til Eiegod (204 Stemmer), Møller Jensen til Høimøllen (147 St.), Proprietair Dreier til Glostrup (104 St.), Kammerraad Nyholm til Liselund (69 St.), P. Steffensen i Alstrup (40 St.), af hvilke navnlig Hr. Lange som Leder af de falsterske Landmænds Forhandlinger ved deres Sammenkomster i Nykjøbing har lagt megen Dygtighed for Dagen."J den Viborgske Stænderforsamlings andet Møde opfordrede Præsidenten Forsamlingen til, ligesom Østifternes Stænderforsamling, at afgive en Erklæring med Hensyn til den kgl. Bekjendtgiørelse, hvori det yttres at Forsamlingen ved at indlade sig paa Forhandlinger, der vedkomme andre Stats dele, har befattet sig med Gjenstande, der ligge udenfor dens Virkekreds. Erklæringen, der lyder som følger, tiltraadtes eenstemmig af de 42 Tilstedeværende: "Forsaavidt det i den kgl. Bekjendtgjørelse til nærværende Stænderforsamling er yttret, at Forsamlingen, ved at indlade sig paa Forhold, der vedkomme andre Statsdele end Kongeriget, skulde have overskredet den Stænderne ved Anordningen af 28de Mai 1831 anviste Virkekreds, finder den jydske Stænderforsamling sig opfordret til den Erklæring, at Forsamlingen, i Henhold til denne Anordnings Præmisser og 5te § og den Maade, hvorpaa Anordningen hidtil er bleven forstaaet og bragt i Anvendelse, ikke alene af de forskjellige Stænderforsamlinger, men ogsaa af Regjeringen selv, maa antage at være i sin gode Ret, naar den tager saadanne Anliggender under Forhandling, ved hvilke den enkelte Statsdeels Jnteresse ikke kan skilles fra den hele Stats." Commissarius henviste i Anledning af det Passerede til den i allern. Kundgjørelse af 13de ds., givne Meddelelse, hvorved kun er benyttet den ingensinde opgivne Ret til at fordre de Grændser iagttagne, som Loven foreskriver for de alene for Kongeriget Danmark ved Frog. af 28de Mai 1831 anordnede danske Provindsial stænderforsamlingers Virksomhed, hvilken allerh. Tilkjendegivelse det vilde være Commissarii Pligt at opretholde. Den kgl. Commissarius forelagde derpaa 7 Lovudkast, i hvilken Anledning Committeer nedsattes, nemlig: 1) Udkast til en Anordn. ang. Trykkefriheden (Larsen, Jespersen, Holst, Tage Müller og Nyholm). 2) Udk. til en Placat betræffende Erstatning for Vildtskade (Black, Fielstrup, Rosenkrantz. 3) Udk. til en Placat ang. Contracter og Brugen af Parceller af Landeiendomme, for et langt Tidsrum (Aagaard, Jngerslev, Fjelstrup Kirk og Nyholm maatte vige paa Grund af Alderen. Udk. ang. Autorisation af at Kort ved Afhændigelsen af Fæstegods og Udstykningen af Landeiendomme, skulle følge Adkomstbrevene (Friis, Aagaard, Hjort). Udk. ang. Bestemmelser og Retsbetjentenes Betaling m. v. i Anledn. af Licitations- og Taxationsforretninger ved visse Veiarbeider (Jngerslev, With, Ravn. Udk. ang. Forbedring i Huusmændenes Kaar (Weinschenk, Kirk, Nyholm, Jacobsen og Larsen. – Følgende private Andragender ere indkomne: 1) om Udk. til Ophævelse og Forandring af den patrimonielle Jurisdiction og Øvrigheds=Magt (ved Prof. Larsen); 2) om Emancipation af de Ufrie i de dansk vestindiske Colonier (ved Proc. Jespersen; 3) om at Organisationen af Landsoverretten i Vib. forandres derhen, at 5 Tilforordnede votere i enhver Retssag m.v. (ved Samme; 4) om Oprettelsen af et Agerdyrkningsinstitut ved Sorø Akademie (ved Kjøbm. Ree); 5) om at et Lovudkast ang. Ophævelse af Portconsumtionen og Formalingsafgiften forelægges Stændernes næste Forsamling Overkrigscom. Holst).